recursal/SuperWikiNEXT-32B huggingface dataset:
**ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার** বাংলাদেশের ঢাকায় অবস্থিত রোগনির্ণায়ক পরীক্ষার জাতীয় প্রতিষ্ঠান ও অভিনির্দেশক কেন্দ্র।

সূচনা
-----

বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে।

জনকাঠামো
--------

প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন।

প্রতিষ্ঠানের উদ্দেশ্য
---------------------

এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে।

বিভাগ
-----

সুবিধাসমূহ
----------

কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে।

তথ্যসূত্র
---------

1. 1 2  "ন্যাশনাল ইন্সটিটিউট অব ল্যাবরেটরি মেডিসিন: রোগ নির্ণয়ের সব পরীক্ষা এক ছাদের নিচে"। *Jugantor*। সংগ্রহের তারিখ ২০২০-০৮-০৭।
2. 1 2  "DGHS' three-year project unfinished in nine years"। *The Daily Star* (ইংরেজি ভাষায়)। ২০১৯-১০-২২। সংগ্রহের তারিখ ২০২০-০৮-০৭।
3. ↑  "আন্তর্জাতিক যাত্রীদের কোভিড-১৯ পরীক্ষার জন্য ১৬ হাসপাতাল নির্ধারণ"। *The Business Standard* (ইংরেজি ভাষায়)। ২০২০-০৭-১৮। সংগ্রহের তারিখ ২০২০-০৮-০৭।
4. ↑  "বিদেশ যেতে ১৬ প্রতিষ্ঠানের বাইরে করোনা পরীক্ষা নয়"। *প্রথম আলো*। সংগ্রহের তারিখ ২০২০-০৮-০৭।
**সানডে চিজোবা এনওয়াদিয়ালু** (ইংরেজি: Sunday Chizoba; জন্ম: ১০ অক্টোবর ১৯৮৯; **সানডে চিজোবা** নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব রহমতগঞ্জের হয়ে আক্রমণভাগের খেলোয়াড় হিসেবে খেলেন। তিনি মূলত আক্রমণভাগের খেলোয়াড় হিসেবে খেলে থাকেন।

২০১০–১১ মৌসুমে, নাইজেরীয় ক্লাব ক্রাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি বাংলাদেশী ক্লাব মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, চার্চিল ব্রাদার্স এবং ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব রহমতগঞ্জে যোগদান করেছেন।

ব্যক্তিগতভাবে, চিজোবা বেশ কিছু পুরস্কার জয়লাভ করেছেন, যার মধ্যে ২০১৮ বাংলাদেশ ফেডারেশন কাপের শীর্ষ গোলদাতার পুরস্কার জয় অন্যতম। দলগতভাবে, চিজোবা এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

সানডে চিজোবা এনওয়াদিয়ালু ১৯৮৯ সালের ১০ই অক্টোবর তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র
---------

1. ↑  "Sunday, Eleta highlight of lukewarm transfer window"। *The Daily Star*। ১ এপ্রিল ২০২১। সংগ্রহের তারিখ ৯ মে ২০২১।
2. ↑  "BFF, clubs optimistic to complete the league"। *New Age | The Most Popular Outspoken English Daily in Bangladesh*। ৯ মে ২০২১। সংগ্রহের তারিখ ৯ মে ২০২১।

বহিঃসংযোগ
---------

* সকারওয়েতে সানডে চিজোবা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সানডে চিজোবা (ইংরেজি) উইকিউপাত্তে এটি সম্পাদনা করুন
**এনডিএফবি** বা **ন্যাশনাল ডেমোক্রেটিক ফ্রন্ট অব বড়োল্যান্ড** হচ্ছে একটি সশস্ত্র বিচ্ছিন্নতাবাদী সংগঠন যে বড়োদের জন্য একটি সার্বভৌম বড়োল্যান্ডের পোষকতা করেন। এই সংগঠনটি ভারত সরকার এক সন্ত্রাসবাদী সংগঠন বলে ঘোষণা করেছে।

১৯৮৬ সালে গঠিত হওয়া বড়ো সিকিউরিটি ফোর্স নামের সংগঠনটি পরে এনডিএফবি নাম নিয়েছিল। ১৯৯৪ সালে ভারত সরকার এবং আবসু-বিপিএসির মধ্যে হওয়া বড়ো চুক্তির বিরোধিতা করার পরে সংগঠনটি নতুন নাম নিয়েছিল। এই সংগঠনটি আসামে অনা-বড়ো এবং সৈন্য-আরক্ষীকে লক্ষ্য করে কয়েকটি আক্রমণ সংঘটিত করেছে। আদিবাসী কোব্রা ফোর্সের সাথে সংঘর্ষ থাকার জন্য এই এনডিএফবি চান্থাল, মুন্ডা এবং ওরাও আদিবাসীদের উপর কয়েকটি আক্রমণ সংঘটিত করেছে। ১৯৯৬ সালে আসাম বিধানসভা নির্বাচনের সময় সংঘটিত হওয়া বড়ো-আদিবাসী সাম্প্রদায়িক সংঘর্ষের সময় এনডিএফবি আদিবাসীদের উপর হওয়া আক্রমণের কাণ্ডে জড়িত ছিল। তারই প্রত্যুত্তর দিতে আদিবাসী কোব্রা ফোর্সের জন্ম হয়েছিল। ১৯৯৬ সালের পরে এনডিএফবি বড়ো লিবারেশন টাইগার ফোর্সের সাথে সংঘর্ষে লিপ্ত হয়েছিল। বড়ো লিবারেশন টাইগার ফোর্স ২০০৩ সালে সরকারের কাছে আত্মসমর্পণ করে। ২০০০ সাল থেকে এনডিএফবি বাংলাদেশী অনুপ্রবেশকারীকে আক্রমণের লক্ষ্য করে নিয়েছে।

১৯৯০ সালে এনডিএফবি আসাম-ভুটান সীমান্তে বারোটা শিবির স্থাপন করে। কিন্তু অপারেশন অল ক্লিয়ারের সময় বিস্তর ক্ষয়-ক্ষতির সম্মুখীন হওয়ায় এনডিএফবি ২০০৫ সালের মে'তে ভারত সরকারের সাথে যুদ্ধ বিরতি স্থাপন করে। এর পরে এনডিএফবি দুটি ভাগে বিভাজন হয়ে আলোচনাপন্থী এবং আলোচনাবিরোধী নামের দুটি ভাগে বিভক্ত হয়। ২০১২ সালে আলোচনাবিরোধী গোষ্ঠীর সভাপতির গ্রেপ্তার হওয়ার পরে আলোচনাবিরোধী গোষ্ঠীটি আবার ভাগ হয়ে আই কে সংবিজিতের নেতৃত্বে একটি নতুন গোষ্ঠীর সৃষ্টি হয় এবং এই গোষ্ঠীটি নিজেদের সন্ত্রাসমূলক কার্যকলাপ চালিয়ে যায়।

২০১৫ সালের ১৪ এবং ১৫ এপ্রিল সংগঠনটির সাধারণ পরিষদ সংবিজিতের দ্বারা পরিচালিত দলটি ভঙ্গ করে স্বাধীন এবং সার্বভৌম বড়োল্যান্ডের জন্য সংগ্রাম চালিয়ে যেতে একটি নতুন জাতীয় পরিষদ গঠন করে।

উদ্দেশ্য
--------

বড়ো অধ্যুষিত অঞ্চলের অনুন্নয়ন এবং অবৈধ অনুপ্রবেশের সমস্যার জন্যই এই সংগঠনটির জন্ম হয়েছিল। যার জন্য তাঁরা ভারতের থেকে বিচ্ছিন্ন হয়ে সার্বভৌম বড়োল্যান্ডের জন্য সংগ্রাম করেছিলেন। ১৯৯৮ সালের ১০ মার্চে গ্রহণ করা এনডিএফবি সংবিধানে নিচের উদ্দেশ্যসমূহ তালিকাভূক্ত করা হয়েছিল:

* ভারতের অধীনতা থেকে বড়োল্যান্ড উদ্ধার করা
* উপনিবেশিক দমনকামিতার থেকে বড়োল্যান্ডের মুক্তি
* স্বাধীনতা, সমতা এবং ভ্রাতৃত্ববোধকে অগ্রাধিকার দিয়ে একটি গণতান্ত্রিক, সামাজিক রাষ্ট্র প্রতিষ্ঠা করা
* বড়োল্যান্ডের অখণ্ডতা এবং সার্বভৌমত্ব রক্ষা করা

তথ্যসূত্র
---------

1. ↑  "Catch me if you can: Bidai"। সংগ্রহের তারিখ ১৬ মার্চ ২০১৮।
2. ↑
3. ↑  "Danger In North East: Christian Terror On One Side, Islamist On The Other"। সংগ্রহের তারিখ ১৬ মার্চ ২০১৮।
4. ↑  "সংরক্ষণাগারভুক্ত অনুলিপি"। ২৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২০।
5. ↑  "NDFB(S) eyes Bodoland sovereignty"। ১৪ সেপ্টেম্বর ২০১৭। ১৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৮।
6. ↑  "Banned Organisations"। Ministry of Home Affairs, Government of India। ১৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।
7. ↑  "NDFB-S forms new council - Times of India"। সংগ্রহের তারিখ ১৬ মার্চ ২০১৮।
8. ↑  Andrew T .H. Tan (১৮ অক্টোবর ২০১০)। *Politics of Terrorism: A Survey*। Routledge। পৃষ্ঠা 190। আইএসবিএন 978-1-136-83336-6।
এই ছবিতে ট্যুকোনীয় জগতের মডেল দেখানো হয়েছে। এতে নীল কক্ষপথের বস্তুগুলো (চাঁদ ও সূর্য) পৃথিবীকে আবর্তন করে, কমলা কক্ষপথের বস্তুগুলো (বুধ, শুক্র, মঙ্গল, বৃহস্পতি, শনি) সূর্যকে আবর্তন করে, গাঢ় নীল রং দিয়ে স্থির খ-গোলক দেখানো হয়েছে যেখানে তারাদের অবস্থান, এই খ-গোলকও পৃথিবীকে কেন্দ্র করে আবর্তন করে।
**ট্যুকোনীয় জগৎ** (ইংরেজি ভাষায়: Tychonian system) বলতে সৌরজগতের একটি মডেলকে বোঝানো হয় যা ডেনীয় জ্যোতির্বিদ ট্যুকো ব্রাহে ১৬শ শতকের শেষ দিকে প্রকাশ করেছিলেন। তিনি এই মডেলের মাধ্যমে কোপের্নিকুসের সৌরকেন্দ্রিক মডেলের গাণিতিক বা জ্যামিতিক সুবিধা এবং টলেমির ভূকেন্দ্রিক মডেলের দার্শনিক বা ভৌত সুবিধা একত্রিত করেন। মডেলটি জার্মান গণিতবিদ, জ্যোতির্বিদ ও জ্যোতিষী *ফালেন্টিন নাবোট* এবং সাইলেশীয় গণিতবিদ ও জ্যোতির্বিদ *পাউল ভিটিশ* পূর্বতন গবেষণা দ্বারা অনুপ্রাণিত হয়ে থাকতে পারে। এছাড়া ট্যুকোনীয় মডেলের কাছাকাছি একটি ভূসৌরকেন্দ্রিক মডেল ভারতের কেরালা অঙ্গরাজ্যে অবস্থিত জ্যোতির্বিদ্যা ও গণিতের বিদ্যালয়ে জ্যোতির্বিদ Nilakantha Somayaji প্রস্তাব করেছিলেন।

ট্যুকোনীয় জগৎ একদিক দিয়ে একটি ভূকেন্দ্রিক মডেল, কারণ এতে পৃথিবীকেই মহাবিশ্বের কেন্দ্র বিবেচনা করা হয়। সূর্য, চাঁদ এবং খ-গোলকের সকল স্থির তারা পৃথিবীকে কেন্দ্র করেই আবর্তন করে। কিন্তু বাকি পাঁচটি গ্রহ আবর্তন করে সূর্যকে। এটা দেখানো সম্ভব যে, ট্যুকোনীয় মডেলে পৃথিবীর সাপেক্ষে সূর্য এবং অন্যান্য গ্রহগুলোর গতি প্রায় সৌরকেন্দ্রিক মডেলের মতোই।

তথ্যসূত্র
---------

1. ↑  Westman, Robert S. (1975), The Copernican achievement, প্রকাশক: University of California Press। পৃ. 322। আইএসবিএন 9780520028777। OCLC 164221945
2. ↑  Owen Gingerich, *The Book Nobody Read: Chasing the Revolutions of Nicolaus Copernicus*, Penguin, আইএসবিএন ০-১৪-৩০৩৪৭৬-৬
3. ↑  Ramasubramanian, K. (1994), "Modification of the earlier Indian planetary theory by the Kerala astronomers (c. 1500 AD) and the implied heliocentric picture of planetary motion", *Current Science* **66**: 784–90
4. ↑  Joseph, George G. (2000), *The Crest of the Peacock: Non-European Roots of Mathematics*, p. 408, Princeton University Press, আইএসবিএন ৯৭৮-০-৬৯১-০০৬৫৯-৮
নারিমান পয়েন্ট ওবেরয় ট্রাইডেন্ট মুম্বাই
**ট্রাইডেন্ট হোটেল** দ্যা ওবেরয় গ্রুপ এর মালিকানধীন এবং তাদের দ্বারা পরিচালিত পাঁচ তারকা হোটেল৷ বর্তমানে ভারতে দশটি ট্রাইডেন্ট হোটেল হোটেল রয়েছে৷ ভারতের যে স্থানগুলোতে ট্রাইডেন্ট হোটেল রয়েছে, সে স্থানগুলো হলো মুম্বাই এর বন্দ্র কুরলা এবং নারিম্যান পয়েন্টে, গুড়গাঁও(দিল্লী ন্যাশনাল ক্যাপিটাল রিজিওন), হায়দ্রাবাদ, চেন্নাই, ভুবনেশ্বর, কোচিন, আগ্রা, জয়পুর এবং উদয়পুরে৷ ওবেরয় গ্রুপ সৌদি আরবের জেদ্দাতেও একটি ট্রাইডেন্ট হোটেল পরিচালনা করে থাকে৷

অবকাঠামো ও সুযোগ-সুবিধা
-----------------------

হোটেল ভবনটি ৩৫ তলা উচ্চতাবিশিষ্ট এবং এতে ৫৫৫ টি প্রশস্থ গেস্ট রুম ও স্যুইট রয়েছে৷ অতিথিদের অবস্থানের জন্য ৭ শ্রেণির কামরার ব্যবস্থা রয়েছে৷ কক্ষগুলো হলো সুপিরিয়র কক্ষ, প্রিমিয়াম ওশান ভিউ রুম, ট্রাইডেন্ট ক্লাব রুম, ট্রাইডেন্ট এক্সিকিউটিভ রুম, ডিলাক্স স্যুইট, ট্রাইডেন্ট স্পেশাল স্যুইট এবং একটি প্রেসিডেন্সিয়াল স্যুইট৷ বিভিন্ন রুমের সুবিধাদি এবং ভাড়া ভিন্ন ভিন্ন৷ হোটেলটিতে বিশেষ স্যুইট, রেস্টুরেন্ট রয়েছে যেখানে বিভিন্ন সুস্বাদু ভারতীয় এবং ইতালীয় খাবার পরিবেশিত হয়৷ রেস্টুরেন্টগুলোতে বিভিন্ন ধরনের মিষ্টান্ন, স্যান্ডউইচ এবং পানীয় পাওয়া যায়৷ অপিয়াম ডেন এ ওয়াইনসহ বিভিন্ন ধরনের পানীয় পাওয়া যায়৷ হোটেলটিতে সব ধরনের ইভেন্ট আয়োজনের জন্য ১০,০০০ বর্গফুটের একটি কনফারেন্স হল রয়েছে, যেখানে অতি সহজেই ৭০০ অতিথি একত্রে সমবেত হতে পারে৷ এখানে একটি বিশেষ মিটিং হলও রয়েছে, যেখানে ৬ থেকে ১৪ জন লোক মিটিং এর জন্য সমবেত হতে পারে৷ হোটেলটিতে অতিথিদের আরামদায়ক অবস্থানের লক্ষ্যে আধুনিক উপকরণ ও সুযোগ-সুবিধা বিদ্যমান৷ এছাড়াও হোটেলটিতে বিউটি থেরাপি, সুইমিং পুল, জিম ইত্যাদি সুযোগ-সুবিধাও রয়েছে৷

ঘটনা
----

হোটেলটিতে ২০০৮ সালে লস্কর-ই-তাইয়েবা দলের দশজন সদস্য দ্বারা সন্ত্রাসী হামলা চালানো হয়৷ সন্ত্রাসী দল হোটেলে বোমা বিস্ফোরণ ও গোলাগুলির মতো ন্যাক্কারজনক ঘটনা ঘটায়৷

উল্লেখ
------

1. ↑  "Trident Nariman Point"। tridenthotels.com। সংগ্রহের তারিখ ৯ মার্চ ২০১৭।
2. ↑  "Trident Hotels ranked Best First Class Hotel Brand at Galileo Express TravelWorld Awards 2008"। financialexpress.com। Dec 29 2008। সংগ্রহের তারিখ 9 March 2017।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "ট্রাইডেন্ট হোটেল"। cleartrip.com।
**জালনা জেলা** পশ্চিম ভারতের মহারাষ্ট্র রাজ্যের একটি প্রশাসনিক জেলা। জালনা শহর জেলা সদর। জেলাটি ঔরঙ্গাবাদ বিভাগের অন্তর্গত।

ভূগোল
-----

জেলাটি মহারাষ্ট্রে মারাঠওয়াড়া অঞ্চলের উত্তরে - আটটি জেলার অন্যতম। এটি ঔরঙ্গাবাদ বিভাগের অংশ। জেলাটি উত্তরে জলগাঁও জেলা দ্বারা, পূর্বদিকে পার্বনী জেলা এবং বুলধানা জেলা, দক্ষিণে বীড জেলা এবং পশ্চিমে ঔরঙ্গাবাদ জেলা দ্বারা সীমাবদ্ধ।

জেলাটির আয়তন ৭৭১৮ বর্গকিলোমিটার (২৯৮০ বর্গ মাইল)। জেলার ভৌগোলিক অক্ষাংশ এবং দ্রাঘিমাংশের পরিসীমা ১৯.০১' উত্তর থেকে ২১.০৩' উত্তর এবং ৭৪.০৪'পূর্ব থেকে ৭৬.০৪'পূর্ব। মৃদু থেকে মাঝারি ঢাল সহ মোটামুটি সমতল। জেলার উত্তরাঞ্চলে রয়েছে অজন্তা ও সাতমালা পর্বতমালা।

### নদী ও হ্রদ

গোদাবরী নদী জেলার দক্ষিণ সীমানা ধরে পশ্চিম থেকে পূর্ব পর্যন্ত প্রবাহিত। গোদাবরীর অন্যতম প্রধান শাখা পূর্ণা নদীও এই জেলার মধ্য দিয়ে প্রবাহিত। দুধনা, পূর্ণার প্রধান শাখা নদী, এবং কেলনা ও গিরিজা, পূর্ণার শাখা নদী, এবং পাশাপাশি গুলতি ও কুণ্ডলিকাকে বাঁধ দিয়ে জলাধার তৈরি হয়েছে, যা জালনা শহরে জল সরবরাহ করে ।

ইতিহাস
------

জালনা আগে হায়দ্রাবাদ দেশীয় রাজ্যের একটি অংশ ছিল। ১৯৪৮ সালে ভারতের স্বাধীনতার পরে এটি ঔরঙ্গাবাদ জেলার অংশ হয়ে যায়। ১৯৮১ সালের ১লা মে, বর্তমান জেলাটি ঔরঙ্গাবাদ জেলার জালনা, ভোকারদন, জাফরাবাদ ও আম্বাদ উপজেলা এবং পার্বনী জেলার পার্টুর উপজেলা নিয়ে গঠিত হয়।

বিভাগ
-----

মুখ্যমন্ত্রী আবদুল রেহমান আন্তুলের আমলে এই জেলা গঠিত হয়েছিল। জেলাটি দুটি উপ-বিভাগে বিভক্ত, জলনা এবং পার্তুর। এগুলি আরও আটটি তালুকায় বিভক্ত: জালনা, আম্বাদ, ভোকারদন, বদনপুর, ঘনসভাঙ্গী, পারতুর, মান্থা ও জাফরাবাদ। জেলায় মোট ৯৭০টি গ্রাম রয়েছে।

জেলায় মহারাষ্ট্র রাজ্য বিধানসভায় (বিধানসভা) পাঁচটি নির্বাচনী অঞ্চল রয়েছে:

* পার্তুর (বিধানসভার নির্বাচনী এলাকা)
* ঘনসওয়াঙ্গী(বিধানসভার নির্বাচনী এলাকা)
* জালনা (বিধানসভার নির্বাচনী এলাকা)
* বদনপুর (বিধানসভার নির্বাচনী এলাকা)
* ভোকারদান (বিধানসভার নির্বাচনী এলাকা)

জনমিতি
------

২০১১ সালের জনগণনা অনুযায়ী জালনা জেলার জনসংখ্যা ১,৯৫৯,০৪৬ জন  যা প্রায় লেসোথো রাষ্ট্রের জনসংখ্যা অথবা মার্কিন যুক্তরাষ্ট্রের নিউ মেক্সিকো  রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চিক্কবল্লাপুরের স্থান ২৩৭তম। জেলায় জনসংখ্যার ঘনত্ব ২৫৫ জন প্রতি বর্গকিলোমিটার (৬৬০ জন/বর্গমাইল) । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ২১.৮৪ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯২৯ জন নারী এবং সাক্ষরতার হার ৭৩.৬১ শতাংশ।

*

তথ্যসূত্র
---------

1. ↑  "Introduction"। *Jalna district*। সংগ্রহের তারিখ ২৫ মার্চ ২০১৯।
2. ↑
3. ↑  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Benin 9,325,032
4. ↑  "2010 Resident Population Data"। U. S. Census Bureau। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১১। North Carolina 9,535,483
5. 1 2  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
**রানাসিংহে পত্তিকিরিকোরালালাগে অরুণা হেমন্ত বিক্রেমারত্নে** (সিংহলি: හේමන්ත වික්‍රමරත්න; জন্ম: ২১ ফেব্রুয়ারি, ১৯৭১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, বাসনাহিরা সাউথ, রাগামা ক্রিকেট ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **হেমন্ত বিক্রেমারত্নে**।

খেলোয়াড়ী জীবন
---------------

১৯৯০-৯১ মৌসুম থেকে ২০০৯ সাল পর্যন্ত হেমন্ত বিক্রেমারত্নে’র প্রথম-শ্রেণীর খেলোয়াড়ী জীবন চলমান ছিল। ২৭ নভেম্বর, ২০০০ সালে প্রিমিয়ার লিমিটেড ওভার টুর্নামেন্টের সেমিফাইনালে সর্বোচ্চ ৪৯ রান তুলেন।

সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন হেমন্ত বিক্রেমারত্নে। ৪ সেপ্টেম্বর, ১৯৯৩ তারিখে কলম্বোয় সফরকারী দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১৬ ডিসেম্বর, ১৯৯৩ তারিখে এই মাঠে সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

অবসর
----

নভেম্বর, ২০১৮ সালে শ্রীলঙ্কা ক্রিকেটের জাতীয় দল নির্বাচকমণ্ডলীর সদস্যরূপে মনোনীত হন।

তথ্যসূত্র
---------

1. ↑  "Sri Lanka Cricket announce new selection panel"। *International Cricket Council*। সংগ্রহের তারিখ ২৫ নভেম্বর ২০১৮।

আরও দেখুন
---------

* পুবুদু দাসানায়াকে
* দিলীপ সামারাবীরা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে হেমন্ত বিক্রেমারত্নে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হেমন্ত বিক্রেমারত্নে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হেমচন্দ্র বাগচী** (১৭ সেপ্টেম্বর, ১৯০৪ — ৪ এপ্রিল, ১৯৮৬) ছিলেন কল্লোল যুগের খ্যাতনামা বাঙালী কবি।

প্রারম্ভিক জীবন
---------------

নদিয়া জেলার গোকুলনগরে হেমচন্দ্র জন্মগ্রহণ করেন। ১০ বছর বয়েসে তিনি কৃষ্ণনগরের নিকট ঘুর্নিতে আসেন ও কৃষ্ণনগর কলেজিয়েট স্কুল এ ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরের পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।

সাহিত্য
-------

কলকাতায় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। *বৈশ্বানর* সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল *দ্বীপান্বিতা*, *তীর্থপথে*, *মানসবিরহ* ইত্যাদি। *তপনকুমারের অভিযান*, *কবিকিশোর*, *মায়া প্রদীপ* ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।

তথ্যসূত্র
---------

1. ↑  Rāẏa, Jībendra Siṃha (১৯৮৬)। *Ādhunika kabitāra mānacitra*। De'ja Pābaliśiṃ।
2. ↑  "ইতিহাসপ্রেমী বাঙালির আকর্ষণের অন্যতম কেন্দ্র কৃষ্ণনগর - West Bengal News 24"। ২০২০-১০-০৩। সংগ্রহের তারিখ ২০২২-০১-২৩।
**মহারাণী হেমন্ত কুমারী দেবী** ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরণীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷

ব্যক্তিগত জীবন
--------------

পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন।

পুঠিয়া রাজবাড়ী, মহারাণী হেমন্ত কুমারী দেবী‘র বাসভবন

জমিদারী দায়ীত্ব
----------------

মহারাণী হেমন্ত কুমারীর অপরিণত বয়সের সুযোগে প্রকৃত কর্তৃত্ব চলে যায় পিতা ভুবনমোহন ও মামা ভৈরব চন্দ্রের হাতে। ১৮৯০ সালে ভুবনমোহন মৃত্যুবরণ করলে রাজবাড়ির দায়িত্ব পান ভৈরব রায়। ১৮৯৫ সালে মহারাণী হেমন্ত কুমারীর একমাত্র মেয়ে রাজকুমারী সুরেন্দ্র বালার সঙ্গে বিশ্বেশর স্যানালের বিয়ে হয়। বিয়ের মাত্র ১০ বছর পর ১৯০৫ সালে রাজকুমারী সুরেন্দ্র বালা মারা যান। হেমন্ত কুমারী দেবী অনেক ভালো কাজের জন্য লর্ড কার্জনের আমলে ১৯০১ সালে রানী ও ১৯২০ সালে লর্ড আর উইনের আমলে মহারাণী উপাধীতে ভূষিত হন। ১৯৪২ সালে মহারাণী হেমন্ত কুমারী দেবী পরলোকগমন করেন। ১৯৫০ সালে সারা দেশে জমিদারি প্রথার বিরুদ্ধে গণজাগরণ ঘটে। মহারাণী হেমন্ত দেবীর মৃত্যুর পরে অন্য জায়গাগুলোর মতো পুঠিয়া রাজবংশেরও বিলুপ্তি ঘটে।

কৃতিত্ব
-------

১৮৯৯ সালে প্রতিষ্ঠিত মহারাণী হেমন্ত কুমারী হিন্দু ছাত্রাবাস যা এখন রাজশাহী কলেজ এর অন্যতম ছাত্রাবাস হিসেবে ব্যবহৃত হচ্ছে।
মহারাণী হেমন্ত কুমারীর জমিদারী আমলে বহু শিক্ষার্থী, বহু বিধবা, এবং বহু অনাথ তার কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তার সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা (ময়মনসিংহ) ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷

আরো দেখুন
---------

* পুঠিয়া রাজবাড়ী
* রাজশাহী কলেজ
* পুঠিয়া মন্দির চত্বর

তথ্যসূত্র
---------

1. ↑  McAdam, Marika. (2004) *Lonely Planet's Bangladesh*. pp. 114-115.
2. ↑  Kamruzzaman Shahin (২৬ এপ্রিল ২০১১)। "Puthia Palace decaying: Terracotta pieces, other artefacts ruining, being stolen"। *Daily Sun*। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৬।
3. ↑  "পুঠিয়ার মন্দিরসমূহ"। রাজশাহী জেলা প্রশাসন। [*স্থায়ীভাবে অকার্যকর সংযোগ*]
4. ↑  ABM Husain, Asiatic Society of Bangladesh "Architecture". ISBN (invalid) 984-300-000965. ওসিএলসি ২৯৮৬১২৮১৮. ওসিএলসি ৮৪৫৪৭১৩৩৮ (pg:361-363)
**স্তন রোগ** বিভিন্ন শর্ত তৈরি করে। সবচেয়ে সাধারণ উপসর্গ হল স্তন ভর, স্তনে ব্যথা এবং স্তনবৃন্ত নিঃসরণ। 

স্তনের বেশিরভাগ রোগই ক্যান্সারবিহীন।

স্তন টিউমার
-----------

 স্তন ক্যান্সারের প্রাথমিক সতর্কতা লক্ষণ
একটি স্তন টিউমার হল নিউওপ্লাসিয়ার ফলে স্তনের টিস্যুর অস্বাভাবিক ভর। একটি স্তন নিওপ্লাজম ম্যালিগন্যান্সি হতে পারে, যেমন ফাইব্রোডেনোমার মতো, অথবা এটি মারাত্মক হতে পারে, এই ক্ষেত্রে একে স্তন ক্যান্সার বলা হয়। উভয় ক্ষেত্রেই সাধারণত একটি স্তন পিণ্ড হিসাবে উপস্থাপন করা হয়। আনুমানিক ৭% স্তনের পিণ্ডগুলি হল ফাইব্রোডেনোমাস এবং ১০% হল স্তন ক্যান্সার, বাকিগুলি অন্যান্য সৌম্য বা কোন রোগ নয়। 

ফিলোডস টিউমার হল একটি ফাইব্রোপিথেলিয়াল টিউমার যা হয় সৌম্য, বর্ডারলাইন বা ম্যালিগন্যান্ট।

স্তন ক্যান্সার
--------------

স্তন ক্যান্সার হল স্তনের টিস্যুর ক্যান্সার, যা সাধারণত দুধের নালী থেকে উদ্ভূত হয়। বিশ্বব্যাপী, স্তন ক্যান্সার হল মহিলাদের মধ্যে ক্যান্সারের প্রধান ধরন, সমস্ত ক্ষেত্রে ২৫% এর জন্য দায়ী।  এটি ৫০ বছরের বেশি বয়সী মহিলাদের মধ্যে সবচেয়ে সাধারণ।

স্তন ক্যান্সারের লক্ষণগুলির মধ্যে থাকতে পারে স্তনে একটি পিণ্ড, স্তনের আকারে পরিবর্তন, ত্বকের ডিম্পলিং, স্তনবৃন্ত থেকে তরল আসা, একটি সদ্য উল্টানো স্তনবৃন্ত, বা ত্বকের লাল বা আঁশযুক্ত ছোপ।  ম্যামোগ্রামের মতো স্তন ক্যান্সার স্ক্রীনিং প্রোগ্রামের মাধ্যমেও যখন ক্যান্সার উপসর্গবিহীন হয় তখন নির্ণয় করা যেতে পারে। স্তন ক্যান্সারের ফলাফল ক্যান্সারের ধরন, রোগের মাত্রা এবং ব্যক্তির বয়সের উপর নির্ভর করে পরিবর্তিত হয়।  উন্নত বিশ্বে বেঁচে থাকার হার বেশি,  ইংল্যান্ড ও মার্কিন যুক্তরাষ্ট্রের ৮০% থেকে ৯০% এর মধ্যে অন্তত ৫ বছর বেঁচে থাকে।

আরো দেখুন
---------

* স্তনবৃন্ত স্রাব
* স্তন গ্রন্থি

তথ্যসূত্র
---------

1. ↑  Salzman, B; Fleegle, S (১৫ আগস্ট ২০১২)। "Common breast problems.": 343–9। পিএমআইডি 22963023।
2. ↑  "MedlinePlus: Breast Diseases"।
3. ↑  Page 739 in: Mitchell, Richard Sheppard; Kumar, Vinay (২০০৭)। *Robbins Basic Pathology*। Saunders। আইএসবিএন 978-1-4160-2973-1।  8th edition.
4. ↑  *World Cancer Report 2014*। World Health Organization। ২০১৪। পৃষ্ঠা Chapter 1.1। আইএসবিএন 978-92-832-0429-9।
5. ↑  "Breast Cancer Treatment (PDQ®)"। *NCI*। ২৩ মে ২০১৪। ৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।
6. ↑  "Breast Cancer Treatment (PDQ®)"। *NCI*। ২৬ জুন ২০১৪। ৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৪।
7. ↑  "World Cancer Report" (পিডিএফ)। International Agency for Research on Cancer। ২০০৮। ২০ জুলাই ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১১।
8. ↑  "SEER Stat Fact Sheets: Breast Cancer"। *NCI*। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৪।
9. ↑  "Cancer Survival in England: Patients Diagnosed 2007–2011 and Followed up to 2012" (পিডিএফ)। *Office for National Statistics*। ২৯ অক্টোবর ২০১৩। ২৯ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুন ২০১৪।

আরও পড়া
--------

* Irshad, A.; Ackerman, S. J. (২০০৮)। "Rare Breast Lesions: Correlation of Imaging and Histologic Features with WHO Classification1": 1399–1414। ডিওআই:10.1148/rg.285075743। পিএমআইডি 18794315।
**তালাল মনসুর আল-রহিম** ( আরবি: طلال منصور‎‎ , জন্ম ৮ই মে, ১৯৬৪) একজন অবসরপ্রাপ্ত কাতারি স্প্রিন্টার যিনি মূলত ১০০ মিটারে প্রতিযোগিতা করতেন। তিনি মাত্র ৬.৫১ সেকেন্ডে ৬০ মিটারের এশিয়ান ইনডোর রেকর্ডটি ধরে রেখেছেন।

প্রথম জীবন এবং ক্যারিয়ার
-------------------------

মনসুরের জন্ম কাতারের রাজধানী দোহায় । তার বাবা-মা যাযাবর ছিলেন যারা রুব আল খালি মরুভূমি থেকে দোহায় চলে এসেছিলেন। তিনি সীমিত শিক্ষা গ্রহণ করেছিলেন এবং কয়েকটি কর্মসংস্থানের জন্ ১৭ বছর বয়সে তিনি কাতার সশস্ত্র বাহিনীতে যোগদান করেছিলেন। অল্প বয়স থেকেই তিনি বাস্কেটবল, সাঁতার এবং অ্যাথলেটিকসে অংশ করতেন। ১৯৮৩ সালে, যখন তার ১৯ বছর বয়স তখন তার কোচ অলি কুনস্ট তাকে কেবল অ্যাথলেটিক্সেই মনোনিবেশ করার জন্য উৎসাহিত করেছিলেন। প্রাথমিকভাবে তিনি উচ্চ লম্ফ শুরু করেন, পরে কুনস্টের দিকনির্দেশনায় একজন স্প্রিন্টার হিসাবে আত্মপ্রকাশ করেন। 

তিনি ১৯৮৫ এশিয়ান অ্যাথলেটিক্স চ্যাম্পিয়নশিপে অংশ নিয়েছিলেন, ১০০ মিটার বিভাগে চতুর্থ স্থান অর্জন করেছিলেন। ফলস্বরূপ, তিনি তার প্রশংসার জন্য সেই সময়ে খুব কম স্বীকৃতি পেয়েছিলেন, কারণ শীর্ষ ৩ জন প্রতিযোগী তাকে ছাপিয়ে গিয়েছিল। 

১৯৮৬ এশিয়ান গেমসে, তিনি একটি স্বর্ণপদক অর্জন করেন। টুর্নামেন্ট চলাকালীন বেশিরভাগ মিডিয়া প্রাথমিকভাবে সে সময়কার এশিয়ান রেকর্ডধারী ঝেং চেনকে কেন্দ্র করে ছিল। তবে মনসুরের উচ্চ হাঁটু-লিফট এবং শক্তি চলমান কৌশলটি দর্শকদের মুগ্ধ করেছে। সেমিফাইনালে আনাত রতনাপলকে ছুঁড়ে ফেলেছিল, সময় নিয়েছিলেন ১০:৩২ সে। ফাইনালে তিনি ১০:৩০ সে সময় নিয়েছিলেন। তিনি হয়ত এশিয়ান রেকর্ডটা ভেঙ্গে দিতে পারতেন যদি না তিনি টেপ স্পর্শ করা আগেই দর্শকদের উদ্দেশ্যে হাত না নাড়তেন। 

তিনি ১৯৯৩ সালের ৩ মার্চ এলবিবিডাব্লু সভাতে ৬০ মিটার স্প্রিন্টে একটি এশিয়ান রেকর্ড তৈরি করেছিলেন যেখানে তিনি সময় নিয়েছিলেন ৬.৫১ সে। তিনি ১৯৯৩ সালের আইএএএফ ওয়ার্ল্ড ইন্ডোর চ্যাম্পিয়নশিপে পুরুষদের ৬০ মি স্প্রিন্টে একটি ব্রোঞ্জ মেডেলও পেয়েছিলেন, যা তাকে কাতারের প্রথম স্প্রিন্টার হিসাবে গ্লোবাল অ্যাথলেটিক্সে পদক জিতিয়েছিল। 

অ্যাথলেটিকস থেকে অবসর নেওয়ার পরে, তিনি আল সাদ স্পোর্টস ক্লাবের পরিচালনা পর্ষদের সদস্য নির্বাচিত হন।

কৃতিত্ব
-------

* ১৯৯৪ এশিয়ান গেমস - স্বর্ণপদক ( ২০০ মিটার )
* ১৯৯৪ এশিয়ান গেমস - স্বর্ণপদক
* ১৯৯৩ আইএএএফ ওয়ার্ল্ড ইনডোর চ্যাম্পিয়নশিপ - ব্রোঞ্জ মেডেল
* ১৯৯৩ এশিয়ান অ্যাথলেটিক্স চ্যাম্পিয়নশিপ - স্বর্ণপদক
* ১৯৯২ প্যান আরব গেমস - সোনার মেডেল (২০০ মি)
* ১৯৯২ প্যান আরব গেমস - স্বর্ণপদক
* ১৯৯১ এশিয়ান অ্যাথলেটিক্স চ্যাম্পিয়নশিপ - স্বর্ণপদক
* ১৯৯০ এশিয়ান গেমস - স্বর্ণপদক
* ১৯৮৭ এশিয়ান অ্যাথলেটিক্স চ্যাম্পিয়নশিপ - স্বর্ণপদক (২০০ মি)
* ১৯৮৭ এশিয়ান অ্যাথলেটিক্স চ্যাম্পিয়নশিপ - স্বর্ণপদক
* ১৯৮৬ এশিয়ান গেমস - স্বর্ণপদক

তথ্যসূত্র
---------

1. ↑  "Talal Mansoor"। *The Strait Times*। ২২ জুলাই ১৯৮৭। সংগ্রহের তারিখ ২০১৯-১০-০৮।
2. 1 2  "Amazing Mansoor"। *The Strait Times*। ২ অক্টোবর ১৯৮৬। সংগ্রহের তারিখ ২০১৯-১০-০৮।
3. ↑  "1993 World Indoor 60m Medalists Reunite in Doha"। iaaf.org। ১১ মে ২০১৪। সংগ্রহের তারিখ ২০১৯-১০-০৮।
4. ↑  "Board of Directors"। al-saddclub.com। ২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-১২-১৭।

বহিঃসংযোগ
---------

* ক্রীড়া রেফারেন্স
* উপসাগরীয় সহযোগিতা কাউন্সিল চ্যাম্পিয়নশিপ
* এশিয়ান চ্যাম্পিয়নশিপ
এটি গ্রেগরীয় বর্ষপঞ্জী অনুযায়ী ৬৬০-এর দশক। এটি শুরু হয়েছে ১লা জানুয়ারি, ৬৬০ থেকে এবং শেষ হয়েছে ৩১ ডিসেম্বর, ৬৬৯ তারিখে।

ঘটনা
----

### ৬৬০

এই অনুচ্ছেদটি ৬৬০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬১

এই অনুচ্ছেদটি ৬৬১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬২

এই অনুচ্ছেদটি ৬৬২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৩

এই অনুচ্ছেদটি ৬৬৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৪

এই অনুচ্ছেদটি ৬৬৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৫

এই অনুচ্ছেদটি ৬৬৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৬

এই অনুচ্ছেদটি ৬৬৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৭

এই অনুচ্ছেদটি ৬৬৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬৬৮

এই অনুচ্ছেদটি ৬৬৮ থেকে অন্তর্ভুক্ত করা। (সম্পাদনা | ইতিহাস)
* ২য় চিল্ডেরিক (Childeric II) ৩য় ক্লোটাইর (Clotaire III) এর স্থলে ফ্র্যাংক জাতির রাজা হন।
* সেপ্টেম্বর ১৫ — পূর্ব রোম সাম্রাজ্যের সম্রাট ২য় কন্সট্যান্স (Constans II) ইতালির সিরাকিউজে নিজ প্রাসাদের গোসলখানায় আততায়ীর হাতে নিহত হন।
* ২য় কন্সট্যান্সের পুত্র সন্তানদের অনুপস্থিতিতে মেজেজিউস Mezezius কে সেনাবাহিনী সম্রাট ঘোষণা করে।
* কন্সট্যান্সের পুত্র ৪র্থ কন্সট্যান্টাইন (Constantine IV) বাইজেন্টাইন সাম্রাজ্যের সম্রাট পদে অভিষিক্ত হন। তিনি মেজেজিউসকে হত্যা করার জন্য অভিযান চালান।
* আরব বাহিনী আফ্রিকার গারামান্তেস জয় করে।
* চৈনিক ট্যাং রাজ্য ও সিল্লা রাজ্যের যৌথ অভিযানে প্রাচীন কোরীয় রাজ্য গগুরেও (Goguryeo) পরাস্ত হয়।

### ৬৬৯

এই অনুচ্ছেদটি ৬৬৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
***রানা প্লাজা*** হলো অ-মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং এম এ মাল্টিমিডিয়া হাউজের ব্যানারে প্রযোজনা করেছেন শামীমা আক্তার। ২০১৩ সালে সাভারের রানা প্লাজা ধসের ১৭ দিন পর ধ্বংসস্তূপ থেকে পোশাককর্মী রেশমাকে উদ্ধারের ঘটনা নিয়ে নির্মিত হয় চলচ্চিত্রটি। এতে রেশমা চরিত্রে অভিনয় করেছেন পরিমনি এবং তার বিপরীতে টিটু চরিত্রে অভিনয় করেছেন সাইমন সাদিক।

কাহিনি সংক্ষেপ
--------------

গ্রামের এক দরিদ্র পরিবারের মেয়ে রেশমা। তাঁকে ভালোবাসে প্রতিবেশী যুবক টিটু। কিন্তু টিটু তাদের চেয়ে অবস্থাপন্ন বলে তার প্রস্তাবে সায় দিতে চায় না রেশমা। টিটুও হাল ছাড়ার পাত্র নয়। এক দুর্ঘটনায় টিটু রেশমাকে উদ্ধার করে। তখন রেশমা সাড়া দেয় তার প্রস্তাবে।

এর কিছুদিন পর বিয়ে করে টিটু ও রেশমা। তারা ঢাকায় চলে আসে। তখন এক দুর্ঘটনায় আহত হয়ে কর্মক্ষমতা হারিয়ে ফেলে টিটু। পরিবারের দায়িত্ব মাথায় তুলে নিয়ে রেশমা যোগ দেয় এক পোশাক কারখানায়। রেশমার চাকরিতে যোগদানের ব্যাপারটি সহজে মেনে নিতে পারে না পুরুষশাসিত সমাজ। এ নিয়ে নানা জটিলতার মধ্যে ঘটে যায় রানা প্লাজার দুর্ঘটনা।

অভিনয়
------

* সাইমন সাদিক - টিটু
* পরিমনি - রেশমা বেগম
* আবুল হায়াত
* মিজু আহমেদ
* কাবিলা
* হাবিব খান
* শিরিন আলম

নির্মাণ
-------

২০১৪ সালের জানুয়ারিতে চলচ্চিত্রটি নির্মাণ কাজ শুরু হয়।

নিষেধাজ্ঞা
----------

প্রায় আট মাস সেন্সর বোর্ডে আটকে থাকার পর হাইকোর্টের রায় নিয়ে ১১ জুলাই ২০১৫ সালে ছবিটি ছাড়পত্র পায়। এরপর ছবির মুক্তির দিনক্ষণ ঠিক হয় ২০১৫ সালের ৪ সেপ্টেম্বর। তবে গার্মেন্ট মালিক লীগের রিট আবেদনের প্রেক্ষিতে ২৪ আগস্ট রানা প্লাজা ধসের ঘটনা নিয়ে নির্মিত এই চলচ্চিত্রটির প্রদর্শনী ও সম্প্রচারে ছয় মাসের নিষেধাজ্ঞা আরোপ করে উচ্চ আদালত। এরপর ২০১৫ সালের ৬ সেপ্টেম্বর চলচ্চিত্রটি প্রদর্শনী ও সম্প্রচারে উচ্চ আদালতের দেওয়া ছয় মাসের নিষেধাজ্ঞা খারিজ করে দেন সুপ্রিম কোর্টের আপিল বিভাগ। পরে নিষেধাজ্ঞা উঠে যাওয়ায় ছবিটি ১১ সেপ্টেম্বর মুক্তি দেয়ার প্রস্তুতি নেয় ছবিটির প্রযোজক ও পরিচালক। কিন্তু এর আগেই ১০ সেপ্টেম্বর আবারো নিষেধাজ্ঞার মুখে পড়ে ছবিটি।

২০১৬ সালের ৫ জানুয়ারি ‘রানা প্লাজা’ প্রদর্শনের ওপর আবার নিষেধাজ্ঞা দেয় বাংলাদেশ সরকার। সরকারের তথ্য বিবরণীতে বলা হয়ে "সেন্সর আপিল কমিটি কর্তৃক জনসম্মুখে প্রদর্শনের উপযোগী নয় বলে বিবেচিত হওয়ায় চলচ্চিত্রটি সেন্সর সনদ বিহীন ঘোষণা করা হয়েছে"। ২০২১ অনুসারে চলচ্চিত্রটি এখনো মুক্তি পায়নি।

তথ্যসূত্র
---------

1. ↑  "রানা প্লাজায় পরিমনি!"। *CampusLive24.com*। ২০২১-০৬-২৪ তারিখে মূল থেকে আর্কাইভ করা। সংগ্রহের তারিখ ২০২১-০৬-২৪।
2. 1 2  "অভিনয়ের প্রমাণ দিয়েছি 'রানা প্লাজা'য় : পরীমনি"। *এনটিভি*। ২০১৫-০৬-১৬। সংগ্রহের তারিখ ২০২১-০৬-২৪।
3. 1 2  "মুক্তির আগে নিষেধাজ্ঞার কবলে 'রানা প্লাজা'"। *প্রথম আলো*। সংগ্রহের তারিখ ১৬ সেপ্টেম্বর ২০২১।
4. ↑  "শুক্রবার মুক্তি পাচ্ছে 'রানা প্লাজা'"। *এনটিভি*। ২০১৫-০৯-০৭। সংগ্রহের তারিখ ২০২১-০৬-২৪।
5. ↑  "আবারো আটকে গেলো `রানা প্লাজা`"। *jagonews24.com*। ৩ নভেম্বর ২০১৫।
6. ↑  "রানা প্লাজা চলচ্চিত্র প্রদর্শনে আবারো নিষেধাজ্ঞা"। *BBC News বাংলা*। ৬ জানুয়ারি ২০১৬।
7. ↑  "'রানা প্লাজা আমাকে ধ্বংস করে দিয়েছে'"। *risingbd.com*। সংগ্রহের তারিখ ১৬ সেপ্টেম্বর ২০২১।
**তালাকায় কুরা** তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। তেলুগু ভাষায় তালাকায় অর্থ ছাগল বা মেষশাবকের মাথা। তেঁতুল যোগ করা হলে একে তালাকাইয়া পুলুসুও বলা হয়। 
তালাকা মানে "মাথা" এবং কুরা মানে "তরকারি"। এই থালায় মাথা বা ছাগল বা ভেড়া রান্না করা জড়িত। এটি তেলেঙ্গানার অনেক অনুষ্ঠান এবং উৎসবে সর্বাধিক ঘন ঘন পরিবেশিত পদ। এটি অস্থিসন্ধি এবং পিঠের ব্যথার জন্য খুব ভাল, হাড়ের জন্য খুব ভাল ওষুধ।
তেলেঙ্গানা ধরনের তালাকায়া কুরা বা মাটন তালাকায়া কুরা তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। ভারতীয় গরম মশলা দিয়ে রান্না করা হলে এই ছাগলের মাথার তরকারি আরও ভাল স্বাদ প্রদান করে। ছাগলের মাথার এই পদ অন্যান্য মাংসের খাদ্যের রান্নার অনুরূপ। সাধারণত, একটি ছাগলের মাথা পোড়াতে হয় এবং তারপরে সঠিকভাবে পরিষ্কার করতে হয়। মাথা পোড়ানোর পরে কয়েকটি জায়গায়, জীবাণুমুক্ত করার জন্য হলুদ গুঁড়ো প্রয়োগ করা হয়। ছাগলের ছোট মাথায় রান্না করা হলে, সহজেই রান্না হয়ে যায় তবে বয়স্ক ছাগল হলে সেগুলি কখনও কখনও রান্না করতে বেশ সময় নেয়। মশলা দিয়ে রান্না করা হলে এবং কম সময়ের মধ্যে চাপ দিয়ে রান্না করা হলে, হাড় থেকে খনিজ পদার্থগুলি বের হয়ে যায় এবং দুর্দান্ত স্বাদ থাকে। ভাত বা রুটির সাথে এই তালাকায় কুরা খাওয়া হয়।

তথ্যসূত্র
---------

1. ↑  Talakaya Kura[*স্থায়ীভাবে অকার্যকর সংযোগ*]
2. ↑  Talakaya Kura[*স্থায়ীভাবে অকার্যকর সংযোগ*]
**শিবদাস ভাদুড়ী** (১৮৮৫ —— ২৬ ফেব্রুয়ারি, ১৯৩২) ছিলেন একজন বাঙালী ফুটবলার। ১৯১১ সালে মোহনবাগান ফুটবল দল ইস্ট ইয়র্কশায়ার রেজিমেন্টকে ২-১ গোলে পরাজিত করে প্রথম ভারতীয় দল হিসেবে আইএফএ শীল্ড জয় করে। সেই দলের অধিনায়ক ছিলেন তিনি।

অবদান
-----

শিবদাস ভাদুড়ী ও তার ভাই বিজয়দাস ভাদুড়ী ছিলেন ফরিদপুর জেলার মানুষ। ১৯০৫ সালে মোহনবাগানে যোগ দেন তিনি। দল তার অধিনায়কত্বে মিলিটারি মেডিকাল, ওয়াই এম সি এ , চৌরঙ্গী মেজারারস দলকে হারায়। লেফট আউট পজিশনে খেলতেন তিনি। ১৯১১ সালে আই এফ এ শিল্ড বিজয় ভারতীয় ফূটবলের ইতিহাসের গৌরবময় দিন। তিনি এই দলের প্রধান ছিলেন। ফর্সা দীর্ঘকায় চেহারার শিবদাসকে সে সময় ফুটবলের জাদুকর বলা হত। তিনি পশুচিকিতসক হিসাবে কলকাতার ভেটারিনারি কলেজের সাথে যুক্ত ছিলেন। ১৯৩২ সালের ২৬ ফেব্রুয়ারি পুরিতে তীর্থ করতে গিয়ে ম্যালেরিয়া আক্রান্ত হয়ে মারা শিবদাস।

তথ্যসূত্র
---------

1. ↑  "বাঙালিদের ফুটবল দলের সেই ঐতিহাসিক জয়"। *www.prothom-alo.com*। সংগ্রহের তারিখ ২০২০-০৪-১৫। [*স্থায়ীভাবে অকার্যকর সংযোগ*]
2. ↑  "ভারতীয় ফুটবলের পরিচয় মোহনবাগানের 'অমর একাদশ', স্বীকৃতি দিল ফিফাও"। *TheWall* (ইংরেজি ভাষায়)। ২০১৯-০১-১০T১৯:০২:১০+০৫:৩০। ২০২০-০৬-২১ তারিখে মূল থেকে আর্কাইভ করা। সংগ্রহের তারিখ 2020-04-15।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "Shibdas Bhaduri"। *Mohun Bagan Athletic Club* (ইংরেজি ভাষায়)। ২০১৯-০৪-১৩। সংগ্রহের তারিখ ২০২০-০৪-১৫।
**রাধুনি** বা **আজমোদা** (বৈজ্ঞানিক নাম *Trachyspermum roxburghianum* বা *Carum roxburghianum*) এপিয়াসি পরিবারের একটি সপুষ্পক উদ্ভিদ। দক্ষিণ এশিয়া, দক্ষিণ-পূর্ব এশিয়া ও ইন্দোনেশিয়াতে এটি প্রচুর চাষ করা হয়। এর শুকানো সুগন্ধী ফল বা বীজ বাঙালি শৈলীর রন্ধনপ্রণালীতে প্রায়শই ব্যবহার করা হয়, যদিও ভারতের বাকী অংশে এর ব্যবহার বিরল। রাঁধুনি উদ্ভিদের টাটকা পাতা থাইল্যান্ডে ভেষজ হিসেবে এবং মিয়ানমার ও শ্রীলঙ্কাতে ঔষধি হিসেবে ব্যবহৃত হয়।

বৈশিষ্ট্য
---------

রাঁধুনির ক্ষুদ্র শুকানো ফল বা বীজগুলি দেখতে জোয়ান, পাথুনি ও শা-জিরার বীজের মত। পাথুনির বীজের সাথে দেখতে ও স্বাদে কাছাকাছি বলে এগুলিকে একটির সাথে আরেকটি ভুল করা হয় এবং বদলি হিসেবেও ব্যবহার করা হয়।

নামকরণ
------

বাংলায় রাধুনি নামে পরিচিত এই উদ্ভিদটি হিন্দি ও উর্দু ভাষাতে আজমোদ (अजमोद / اجمود), সংস্কৃত ভাষাতে আজমোদা বা আজমোদিকা (अजमोद বা अजमोदिका), বর্মী ভাষাতে "কান্ত-বালু" এবং থাই ভাষাতে "ফাক চি লোম" নামে পরিচিত।

ব্যবহার
-------

রাধুনি খুবই ঝাঁঝালো একটি মসলা। এর গন্ধ বিলাতি রাধুনির মত কিন্তু স্বাদে পাথুনির মত। দুই চিমটি রাধুনি দিলেই তরকারির গন্ধ সম্পূর্ণ বদলে যায়। বাঙালি শৈলীর রন্ধনপ্রণালীতে গোটা বীজ খুব গরম তেলে দ্রুত ভেজে ফাটিয়ে ব্যবহার করা হয়। কখনও কখনও বাংলার স্থানীয় পাঁচফোড়ন নামের পাঁচমিশালি মসলার মিশ্রণে কালো সরিষার বীজের পরিবর্তে রাধুনির বীজ ব্যবহার করা হয়। পাঁচফোড়নের বাকী উপাদানগুলি হল জিরাবীজ, মেথিবীজ, মৌরিবীজ ও কালোজিরা বীজ। আচার বানাতেও এর ব্যবহার আছে।

তথ্যসূত্র
---------

1. ↑  Geeta, R.। "Radhuni: what is it??"। ২০০৮-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৪-১৯।
**নাওয়াফ মশারি আব্দুল রহমান বুশাল** (আরবি: نواف بوشل‎‎, ইংরেজি: Nawaf Boushal; জন্ম: ১৬ সেপ্টেম্বর ১৯৯৯; **নাওয়াফ বুশাল** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০২০ সালে, নাওয়াফ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

নাওয়াফ মশারি আব্দুল রহমান বুশাল ১৯৯৯ সালের ১৬ই সেপ্টেম্বর তারিখে সৌদি আরবের হফুফে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

নাওয়াফ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর যাবত অংশগ্রহণ করেছেন।

পরিসংখ্যান
----------

### আন্তর্জাতিক

*৪ এপ্রিল ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সৌদি আরব | ২০২১ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "الفريق الاول – نادي النصر" [প্রথম দল – আল-নাসর ক্লাব]। *alnassr.sa* (ইংরেজি ভাষায়)। রিয়াদ: আল নাসর ফুটবল ক্লাব। ৩ মে ২০২০। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।
2. ↑  "النادي – رابطة الدوري السعودي للمحترفين" [ক্লাব – সৌদি পেশাদার লিগ]। *spl.com.sa* (ইংরেজি ভাষায়)। সৌদি পেশাদার লিগ। ৭ জানুয়ারি ২০২৩। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।

বহিঃসংযোগ
---------

* সকারওয়েতে নাওয়াফ বুশাল (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নাওয়াফ বুশাল (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে নাওয়াফ বুশাল (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে নাওয়াফ বুশাল (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নাওয়াফ বুশাল (ইংরেজি) উইকিউপাত্তে এটি সম্পাদনা করুন
কক্সবাজারের একটি ঘোড়ার সঙ্গে একটি ছেলে
**বাংলাদেশের স্থানীয় ঘোড়া** বাংলাদেশের
রাজশাহী ‌ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়।

ইতিহাস
------

ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি।

বিবরণ
-----

আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী।

ব্যবহারসমূহ
-----------

এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়।

তথ্যসূত্র
---------

বহিঃসংযোগ
---------

*
**দরিস আলেজান্দ্রিনা গুতেরেস** (জন্ম: ২১ আগস্ট ১৯৪৭ ) হলেন হন্ডুরানের একজন আইনজীবী এবং রাজনীতিবিদ। তিনি বর্তমানে ইনোভেশন অ্যান্ড ইউনিটি পার্টির অন্তর্ভুক্ত হন্ডুরাস জাতীয় কংগ্রেসে প্রতিনিধি। জনপ্রিয় হন্ডুরান সংস্কৃতিতে তিনি "নৃত্য প্রতিনিধি" (দ্য ড্যান্সিং রিপ্রেজেনন্টেটিভ) ডাকনামেও পরিচিত।

জীবনী
-----

দরিস গুতেরেস ১৯৪৭ সালের ২১ আগস্টে তেগুসিগালপায় জন্মগ্রহণ করেছিলেন। তিনি মার্থা গুতেরেস ও আরমান্দো উক্লেস সিয়েরার কন্যা এবং জোসে দে লা পাজ হেরেরার বোন।  তিনি তার একক মা এবং নানীর কাছে বড় হয়েছিলেন।  গুতেরেস তার প্রাথমিক পড়াশুনা সম্পন্ন করেছিলেন ইউনিভার্সিদেদ জোসে সিসিলিও দেল ভালেতে। তারপরে তেগুসিগাল্পার স্যাক্রেড হার্ট ইনস্টিটিউট থেকে উচ্চতর নম্বর প্রাপ্ত শিক্ষক হিসাবে স্নাতক হয়েছিলেন। তিনি সান্তা বারবারা বিভাগের ত্রিনিদাদে তার প্রথম শিক্ষকতার চাকরি পেয়েছিলেন এবং ১৪ বছর সেখানে শিক্ষক হিসেবে কাজ করেন। সংগঠিত শ্রম নিয়ে কাজ করার সময় তিনি রাজনীতিতে প্রবেশের সিদ্ধান্ত নেন এবং ১৯৯৫ সালে তিনি মাতাস ফানেজের বিকল্প উপ-উপাধিকারী হিসাবে ডেমোক্র্যাটিক ইউনিফিকেশন পার্টিতে যোগদান করেছিলেন।

২০১৫ সালের ডিসেম্বরে দরিস গুতেরেস মেক্সিকান ইনস্টিটিউট অফ ইভ্যালুশন থেকে মায়া পুরস্কারে ভূষিত হয়েছিলেন।

উদ্ধৃতি
-------

1. ↑  "Doris Gutiérrez: "No esperábamos una recaída de Chelato""। *La Prensa* (স্পেনীয় ভাষায়)। ২২ আগস্ট ২০১৫। সংগ্রহের তারিখ ১৮ ফেব্রুয়ারি ২০১৬।
2. ↑  ""He vivido la pobreza, pero con dignidad": Doris Gutiérrez"। *La Prensa* (স্পেনীয় ভাষায়)। ২১ জুন ২০১৫। সংগ্রহের তারিখ ৮ নভেম্বর ২০১৭।
3. ↑  "Doris Gutiérrez"। *El Heraldo* (স্পেনীয় ভাষায়)। সংগ্রহের তারিখ ৮ নভেম্বর ২০১৭।
4. ↑  "Mis compañeros me han acosado varias veces: Doris Gutíerrez"। *La Prensa* (স্পেনীয় ভাষায়)। ১৫ আগস্ট ২০১৩। সংগ্রহের তারিখ ৮ নভেম্বর ২০১৭।
5. ↑  Carbajal, Richard (৭ ডিসেম্বর ২০১৫)। "Diputada Doris Gutierrez recibe premio internacional "Maya 2015""। *Tiempo Digital* (স্পেনীয় ভাষায়)। ৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৭।
**দরিয়া-ই-নূর** *আলোর নদী* বা *আলোর সাগর*; বিশ্বের অন্যতম বড় হীরকখন্ড, যার ওজন প্রায় ১৮২ ক্যারেট (৩৬ গ্রাম)। এটির রঙ গোলাপি আভাযুক্ত, এ বৈশিষ্ট্য হীরার মধ্যে খুবই দূর্লভ। এটি বর্তমানে পারস্যের রাজ মুকুটের অংশ হিসেবে রয়েছে যা তেহরানে অবস্থিত সেন্ট্রাল ব্যাংক অফ ইরানে রক্ষিত আছে।

ইতিহাস
------

কোহিনূর হীরার মত দরিয়া-ই-নূর হীরাটিও গোলকোন্দা খনি, আরও নির্দিষ্ট করে বলা যায় ভারতের অন্ধ্র প্রদেশের পরিতলা-কোল্লুর খনি থেকে পাওয়া যায়। খুঁজে পাওয়ার পরেই হীরাটি মুঘল সম্রাটের দখলে যায়।

১৭৩৯ খ্রিষ্টাব্দে পারস্যের শাসক নাদির শাহ ভারতের উত্তরাঞ্চল আক্রমণ করে দিল্লী দখল করে নেয় এবং বহু দিল্লীবাসীকে হত্যা করে। মূঘল সম্রাট মোহাম্মদের কাছে রাজশক্তি ফিরিয়ে দেওয়ার বিনিময়ে নাদির শাহ কোহিনূর হীরা, ময়ূর সিংহাসনের সাথে দরিয়া-ই-নূর সহ মুঘল সম্রাটের সম্পূর্ণ বিপুল ধন-রত্নে পরিপূর্ণ কোষগার দখল করে নেয়। নাদির শাহ এ সমস্ত ধনরত্ন তার সাথে করে ইরান নিয়ে যান এবং দারিয়া-ই-নূর সেই থেকে সেখানেই রয়েছে।

নাদের শাহের মৃত্যুর পরে তার দৌহিত্র শাহরুখ মির্জা উত্তরাধিকার সূত্রে দরিয়া-ই-নূরের মালিক হন। এরপর এটি আলম খান খোজেইমেহের দখলে আসে এবং পরে পারস্যের ঝান্ড সম্রাজ্যের সদস্য লুতফ্‌ আলি খান ঝান্ডের দখলে আসে। কাজার সম্রাজ্যের প্রতিষ্ঠাতা আগা মোহাম্মদ খান ঝান্ডদের যুদ্ধে পরাজিত করলে দরিয়া-ই-নূরও কাজারদের দখলে চলে আসে। ফাতেহ আলি শাহ কাজার তার নাম হীরা এক পিঠে খোদাই করান। পরবর্তীতে নাসের-আল-দীন শাহ কাজার এটি প্রায়ই তার বাহুবন্ধনীতে পড়তেন। তিনি বিশ্বাস করতে এটি হীরা সাইরাস রাজমুকুটকেও সুশোভিত করেছিল। যখন রাজকীয় রীতিতে বাহুবন্ধনীর রেওয়াজ কমে আসে তখন তিনি এটি তার পোষাকে পিনের সাথে পরিধান করতেন। বিভিন্ন সময়ে এই রত্ন সম্মানের প্রতীক হিসেবে রাজ্যের সম্মানী ব্যক্তিদের কাছে গচ্ছিত রাখা হয়েছে। ১৯০২ সালে ইউরোপ ভ্রমণের সময় শাসক মোজাম্মর আল-দীন শাহ কাজার এ হীরাটি তার হ্যাটের অলঙ্কার হিসেবে পরিধানের আগ পর্যন্ত এটি গুলিস্তান প্রাসাদের কোষগারে লুকায়িত ছিল। পাহলভি সম্রাজ্যের প্রতিষ্ঠাতা রেজা শাহ ১৯২৬ সালে তার রাজ্যভিষেকের সময় এই হীরাটি তার সামরিক টুপিতে অলঙ্কার হিসেবে ব্যবহার করেন, এবং ১৯৬৭ সালেও মোহাম্মদ রেজা শাহ পাহলভির রাজ্যভিষেক অনুষ্ঠানে ব্যবহার করা হয়।

সম্ভাব্য সংশ্লিষ্টতা
--------------------

১৯৬৫ সালে কানাডীয় এক গবেষক দলের প্ররস্যের রাজমুকুটের রত্ন সম্পর্কিত একটি গবেষণায় বলা হয়েছিল, দরিয়া-ই-নূর একটি বড় গোলাপি হীরার অংশ ছিল এবং তা মুঘল সম্রাট শাহজাহানের সিংহাসনে খচিত ছিল। ফরাসি জহোরি জিন-বাপ্টিস্ট তাভেরনিয়ের ১৬৪২ খ্রিষ্টাব্দের এক জার্নালে এ সম্পর্কে বর্ণনা রয়েছে, যিনি একে "Diamanta Grande Table" নামে ডেকেছেন। হীরাটি হয়তো দুই ভাগে কাটা হয়েছে; বড় ভাগটি দরিয়া-ই-নূর ("আলোর সাগর"); ছোট অংশটি নূর-উল-আইন হীরা যার ওজন মনে করা হয় ৬০ ক্যারেট (১২ গ্রাম), যা বর্তমানে ইরানের ইম্পেরিয়াল কালেশনে একটি টায়রায় খচিত রয়েছে।

তথ্যসূত্র
---------

1. ↑  www.iranchamber.com
2. ↑  Deccan Heritage, H. K. Gupta, A. Parasher and D. Balasubramanian, Indian National Science Academy, 2000, p. 144, Orient Blackswan, আইএসবিএন ৮১-৭৩৭১-২৮৫-৯

বহিঃসংযোগ
---------

* Treasury of National Jewels of Iran  ওয়েব্যাক মেশিনে আর্কাইভকৃত ২৬ ফেব্রুয়ারি ২০১৪ তারিখে
* Anna Malecka, Darya-ye Nur: History and Myth of a Crown Jewel of Iran, Iranian Studies vol. 51 (2018), DOI:10.1080/00210862.2017.1362952
**হামাদ** শহর বা *হামাদ টাউন* ( আরবি: مدينة حمد‎, প্রতিবর্ণী. **Madīnat Ḥamad**‎ ) উত্তর বাহরাইনের মধ্যে একটি সাধারণ কমিউটার শহর । এটি দেশের কেন্দ্রীয় অংশে বাহরাইনের একটি পৌরসভা ছিল। ১৯৯১ সালে আর রিফা' ওয়া আল মিনতাকাহ আল জানুবিয়াহ পৌরসভা থেকে বিভক্ত হয়। এ অঞ্চলটি এখন উত্তর গভর্নরেটে রয়েছে । এ নামটি বাহরাইনের বর্তমান রাজা হাম্মাদ ইবনে দাস্তগীরকে নির্দেশ করে । শহরটি সাংস্কৃতিকভাবে বৈচিত্র্যময়, বিভিন্ন আর্থ-সামাজিক পটভূমিতে আনুপাতিকভাবে মিশ্র শিয়া-সুন্নি জনসংখ্যার বাসস্থান রয়েছে। বর্তমানে হামাদ শহর হল বাহরাইনের বহুসংস্কৃতির একটি মূর্ত প্রতিক, যেখানে সংখ্যাগরিষ্ঠ বাসিন্দাদের নিয়ে কোনো একক জাতিগত বা ধর্মীয় গোষ্ঠী নেই।

ইতিহাস
------

হামাদ শহরটি ১৯৮৪ সালে একটি 'হাউজিং টাউন' হিসাবে প্রতিষ্ঠিত হয়েছিল, যেখানে সরকার তাদের জন্য "কাউন্সিল হাউস" তৈরি করেছিল যারা দেশের অন্যান্য অংশে ক্রমবর্ধমান বাড়ির দাম বহন করতে পারে না। ১৯৯০ সালে সরকার ইরাকের সাথে উপসাগরীয় যুদ্ধের প্রভাবে ভুগছিলেন এমন কুয়েতি জনগণের জন্য বাহরাইনের দরজা খুলে দিয়েছিল। এটি হামাদ শহরে বিনামূল্যে বাড়ি ও স্কুল প্রদান করে তাদের শহরের সুবিধাগুলি ব্যবহার করার অনুমতি দেয়। কুয়েতিরা যুদ্ধ শেষে ১৯৯১ সালের প্রথম দিকে দেশে ফিরে আসে। ২০০১ সালে সরকার হামাদ শহরের জনগণকে বিনামূল্যে কাউন্সিলের বাড়ি দেয়।

ভূগোল
-----

হামাদ শহরটি রাজধানী মানামা থেকে ১৮ কি.মি এবং বিমানবন্দর থেকে ১৯ কি.মি. দূরে অবস্থিত। এটি সাখির এলাকার কাছাকাছি, যেখানে বিশাল ফর্মুলা ওয়ান মোটর রেসিং সার্কিট ( বাহরাইন ইন্টারন্যাশনাল সার্কিট ) রয়েছে, যা মধ্যপ্রাচ্যের বৃহত্তম সার্কিট।

হামাদশহর ২২টি রাউন্ডঅবাউটের জন্য বিখ্যাত। আবাসিক এলাকাসমূহ গোলচত্বরের কাছাকাছি নির্মিত। ২০০৫ সালের মধ্যে শহরের জনসংখ্যা ছিল ৫২৭১৮ জন। এটি এখন জনসংখ্যা-ঘনত্ব র‌্যাঙ্কিংয়ের ক্ষেত্রে ঈসা শহরের মত।

আইন ও সরকার
-----------

হামাদ শহর উত্তর গভর্নরেটের অংশ, বাহরাইনের পাঁচটি গভর্নরেটের মধ্যে এটি একটি। বর্তমানে গভর্নরেটগুলিকে তাদের নিজস্ব আইন পাস করা থেকে নিষিদ্ধ করা হয়েছে এবং বাহরাইনের রাজ্যের সমস্ত জাতীয় আইন মেনে চলতে হয়।

অর্থনীতি
--------

হামাদ শহরের লোকজন কাজ করতে রাজধানী মানামায় যাওয়ার প্রবণতা রয়েছে। হামাদ শহরের বেশিরভাগই একটি আবাসিক এলাকা কিন্তু সুক ওয়াকিফ নামে একটি বড় শপিং সেন্টার রয়েছে যেখানে অনেক দোকান রয়েছে যা হামাদ শহরে কিছু কর্মসংস্থান প্রদান করে।

মসজিদ
-----

* কানু মসজিদ—শাখ হামাদ রোড, দ্বিতীয় ও তৃতীয় গোলচত্বরের মাঝখানে অবস্থিত,
* মসজিদ আল আজুর - দশম গোলচত্বরে অবস্থিত।

যোগাযোগ
-------

বাহরাইন আন্তর্জাতিক বিমানবন্দর হামাদ শহর থেকে ১৯.৭ কিমি. দূরে অবস্থিত।

জনসংখ্যা
--------

জনসংখ্যা (২০০১): ১৬৬৮২৪ জন
ঘনত্ব: ১২০৪.১৬/কিমি

আশপাশের এলাকা
-------------

হামাদ শহরের কাছাকাছি প্রধান এলাকা:

* সখীর
* আল জাল্লাক
* রিফা

শিক্ষা
------

হামাদ শহর (সুখীর) এর কাছে বাহরাইন বিশ্ববিদ্যালয়ের প্রধান ক্যাম্পাস রয়েছে।

তথ্যসূত্র
---------
**মানিক দে** (জন্ম ১৮ অক্টোবর ১৯৫২) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। দে পশ্চিম ত্রিপুরা জেলার মজলিশপুর কেন্দ্র থেকে ত্রিপুরা বিধানসভার সদস্য ছিলেন। তিনি মানিক সরকার সরকারের প্রাক্তন বিদ্যুৎ, নগর উন্নয়ন, পল্লী উন্নয়ন ও পরিবহন মন্ত্রী ছিলেন।

ব্যক্তিগত জীবন এবং রাজনৈতিক কর্মজীবন
------------------------------------

মানিক দে ১৮ অক্টোবর ১৯৫২ সালে চম্পকনগরে চন্দ্র দে এবং বাসন্তী দে-এর ঘরে জন্মগ্রহণ করেন। তিনি মাত্র দ্বাদশ শ্রেণী পর্যন্ত পড়াশোনা করেছেন। দে ছোটবেলা থেকেই রাজনীতিতে আগ্রহী ছিলেন। ১৯৭৮ সালে, ২৬ বছর বয়সে, তিনি পূর্ব দেবেন্দ্র নগরের পঞ্চায়েত প্রধান হন। ১৯৮৮ সালে, তিনি কমিউনিস্ট (মার্কসবাদী) পার্টির রাজ্য কমিটিতে যোগ দেন। বিধানসভার সদস্য হিসাবে তার সাফল্য ১৯৯৩ সালে ফিরে আসে, যখন তিনি মজলিশপুর, জিরানিয়া থেকে বিধানসভায় নির্বাচিত হন। ২০০৩ সালে, তিনি মানিক সরকার মন্ত্রণালয়ের মন্ত্রিপরিষদ মন্ত্রী হন। দে বর্তমান ভারতীয় ট্রেড ইউনিয়ন কেন্দ্রের রাজ্য কমিটির সভাপতি।

আরো দেখুন
---------

* অঘোর দেববর্মা
* মানিক সরকার
* খগেন দাস

তথ্যসূত্র
---------

1. ↑  "Shri Manik Dey"। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৭।
2. ↑  Railway Minister Suresh Prabhu Flags Off Rail Line In Tripura
3. ↑  World Bank sanctions Rs 1,376 cr for Tripura power upgradation
4. ↑  Deb, Dehraj (৮ জানুয়ারি ২০১৯)। "Tripura: CITU claims trade unions' strike had 'spontaneous support' of people, BJP says flop show"। *The Indian Express*। সংগ্রহের তারিখ ১৪ এপ্রিল ২০২০।